CELEX: 32003L0081
Language: bg
Date: 2003-09-05 00:00:00
Title: Директива 2003/81/ЕО на Комисията от 5 септември 2003 година за изменение на Директива 91/414/ЕИО на Съвета относно включването на молинат, тирам и зирам като активни веществаТекст от значение за ЕИП.

Важна правна забележка

|

32003L0081

Официален вестник n° L 224 , 06/09/2003 стр. 0029 - 0031 специално чешко издание глава 3 том 40 стр. 12  - 14 специално испанско издание глава 3 том 40 стр. 12  - 14 специално унгарско издание глава 3 том 40 стр. 12  - 14 специално литвийско издание глава 3 том 40 стр. 12  - 14 LV.ES глава 3 том 40 стр. 12  - 14 MT.ES глава 3 том 40 стр. 12  - 14 PL.ES глава 3 том 40 стр. 12  - 14 SK.ES глава 3 том 40 стр. 12  - 14 специално словенско издание глава 3 том 40 стр. 12  - 14

		20030905Директива 2003/81/ЕО на Комисиятаот 5 септември 2003 годиназа изменение на Директива 91/414/ЕИО на Съвета относно включването на молинат, тирам и зирам като активни вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], последно изменена с Директива 2003/79/ЕО на Комисията [2], и по-специално член 6, параграф 1 от нея,като има предвид, че:(1) Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма по член 8, параграф 2 от Директива 91/414/ЕИО на Съвета относно пускането на пазара на продукти за растителна защита [3], последно изменен с Регламент (ЕО) № 2266/2000 [4], установява списък с активните вещества, които да бъдат оценени с оглед евентуалното им включване в приложение I към Директива 91/414/ЕИО. Този списък включва молинат, тирам и зирам.(2) Въздействието на тези активни вещества върху здравето на човека и върху околната среда е било оценено в съответствие с разпоредбите на Регламент (ЕИО) № 3600/92 за кръг от употреби, предложени от нотификаторите. С Регламент (ЕО) № 933/94 на Комисията от 27 април 1994 г. относно съставяне на списъка с активните вещества в продуктите за растителна защита и за определяне на държавите-членки докладчици относно прилагането на Регламент (ЕИО) № 3600/92 на Комисията [5], последно изменен с Регламент (ЕО) № 2230/95 [6], са били посочени следните държави-членки докладчици, които са представили на Комисията докладите за оценка и препоръките, в съответствие с член 7, параграф 1, буква в) от Регламент (ЕИО) № 3600/92. По отношение на молинат докладващата държава-членка беше Португалия и цялата необходима информация беше представена на 30 ноември 1998 г. По отношение на тирам докладващата държава-членка беше Белгия и цялата необходима информация беше представена на 15 януари 1998 г. По отношение на зирам докладващата държава-членка беше Белгия и цялата необходима информация беше представена на 9 юни 1998 г.(3) Тези доклади за оценка бяха разгледани от държавите-членки и от Комисията в рамките на Постоянния комитет по хранителната верига и здравето на животните.(4) Прегледите на всички активни вещества бяха приключени на 4 юли 2003 г. под формата на доклади на Комисията за преглед за молинат, тирам и зирам.(5) Прегледите на молинат, тирам и зирам не са установил неразрешени въпроси или загриженост, които да изискват консултация с Научния комитет по растенията.(6) Проведените различни анализи показаха, че продукти за растителна защита, които съдържат молинат, тирам и зирам, като цяло се очаква да отговорят на изискванията на в член 5, параграф 1, букви а) и б) от Директива 91/414/ЕИО, по-специално що се отнася до употребите, анализирани и уточнени в доклада за преглед на Комисията. Поради това в приложение I следва да бъдат включени посочените активни вещества, за да се гарантира, че във всички държави-членки разрешенията за продуктите за растителна защита, които съдържат посочените активни вещества, ще се издават в съответствие с разпоредбите на посочената директива.(7) Следва да бъде предвиден разумен срок преди включването на активно вещество в приложение I, с цел да се позволи на държавите-членки и на заинтересованите страни да се подготвят за новите изисквания, които произтичат от това.(8) След включването на държавите-членки следва да бъде предоставен разумен срок за прилагането на разпоредбите на Директива 91/414/ЕИО по отношение на продуктите за растителна защита, които съдържат молинат, тирам или зирам, и по-специално за преразглеждането на съществуващите разрешения, за да се гарантира спазването на приложимите условия за тези активни вещества, определени в приложение I към Директива 91/414/ЕИО. Следва да бъде предвиден по-дълъг срок за предаването и оценката на пълното досие за всеки продукт за растителна защита в съответствие с установените единни принципи в Директива 91/414/ЕИО.(9) Директива 91/414/ЕИО следва да бъде съответно изменена.(10) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя, както е показано в приложението към настоящата директива.Член 2Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, преди 31 януари 2005 г. Те незабавно информират Комисията за това.Те прилагат тези разпоредби, считано от 1 февруари 2005 г.Когато държавите-членки приемат тези разпоредби, в тях се съдържат позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 31. Държавите-членки преразглеждат разрешението, издадено за всеки продукт за растителна защита, който съдържа молинат, тирам или зирам, за да гарантират спазването на приложимите за тези активни вещества условия, определени в приложение I към Директива 91/414/ЕИО. Те изменят или оттеглят разрешението по целесъобразност най-късно до 31 януари 2005 г.2. За всеки разрешен продукт за растителна защита, който съдържа молинат, тирам или зирам като единствено активно вещество или едно от другите активни вещества, включени в приложение I към Директива 91/414/ЕИО, подлежи на преоценка от държавите-членки, най-късно до 31 юли 2004 г., в съответствие с предвидените в приложение VI към Директива 91/414/ЕИО единни принципи, въз основа на досие, което отговаря на изискванията на приложение III към посочената директива. В зависимост от тази оценка държавите-членки определят дали продуктът отговаря на условията на член 4, параграф 1, букви б), в), г) и д) от Директива 91/414/ЕИО. Те изменят или оттеглят разрешението, когато е приложимо, най-късно до 31 юли 2008 г.Член 4Настоящата директива влиза в сила на 1 август 2004 г.Член 5Адресати на настоящата директива са държавите-членкиСъставено в Брюксел на 5 септември 2003 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1.[2] ОВ L 205, 14.8.2003 г., стр. 16.[3] ОВ L 366, 15.12.1992 г., стр. 10.[4] ОВ L 259, 13.10.2000 г., стр. 27.[5] ОВ L 107, 28.4.1994 г., стр. 8.[6] ОВ L 225, 22.9.1995 г., стр. 1.--------------------------------------------------20030905ПРИЛОЖЕНИЕСледните вещества се добавят в края на таблицата към приложение I към Директива 91/414/ЕИОНомер | Общоприето наименование, идентификационни номера | Обозначение на МСЧПХ | Чистота [1] | Влизане в сила | Изтичане на включването | Специални разпоредби |"72 | Молинат № CAS 2212-67-1 № CIPAC 235 | S-етил азепан-1-карботиоат; S-етил перхидроазепин-1-карботиоат; S-етил перхидроазепин-1-тиокабоксилат | 950 g/kg | 1 август 2004 г. | 31 юли 2014 г. | Могат да бъдат разрешени единствено употребите като хербицид. За прилагането на единните принципи, предвидени в приложение VI, ще се отчитат заключенията на доклада за преглед за молинат, и по-специално допълнения I и II към него, така както са окончателно приети на 4 юли 2003 г. от Постоянния комитет по хранителната верига и здравето на животните. В тази обща оценка: държавите-членки следва да обърнат специално внимание на възможността от заразяване на подземните води, когато активното вещество се прилага в области, податливи от гледна точка на почвата и/или на крайни климатични условия. Условията за разрешение следва да включват мерки за намаляване на риска, когато е необходимо,държавите-членки следва да обърнат специално внимание на възможността за пренасяне на късо разстояние на активното вещество във въздуха. |73 | Тирам № CAS 137-26-8 № CIPAC 24 | тетраметилтиурам дисулфид; бис (диметилтиокарбамоил)-дисулфид | 960 g/kg | 1 август 2004 г. | 31 юли 2014 г. | Могат да бъдат разрешени единствено употребите като фунгицид или като репелент. За прилагането на единните принципи, предвидени в приложение VI, ще бъдат отчитани заключенията на доклада за преглед за тирам и, по-специално допълнения I и II към него, така както са приети окончателно на 4 юли 2003 г. от Комитета по хранителната верига и здравето на животните. В тази обща оценка: държавите-членки следва да обърнат специално внимание на защитата на водните организми. Ако е необходимо следва да бъдат приложени мерки за намаляване на рисковете,държавите-членки следва да обърнат специално внимание на защитата на дребните бозайници и на птиците, когато веществото се прилага за обработката на посевния материал при неговата употреба през пролетта. При необходимост следва да бъдат предприети мерки за намаляване на рисковете. |74 | Зирам № CAS 137-30-4 № CIPAC 31 | цинк дву(натриев диметилдитиокарбамат) | 950 g/kg (спецификация на ФАО) арсен: максимум 250 mg/kg вода: максимум 1,5 % | 1 август 2004 г. | 31 юли 2014 г. | Могат да бъдат разрешени единствено употребите като фунгицид или репелент. За прилагането на единните принципи, предвидени в приложение VI, ще бъдат отчетени заключенията на доклада за преглед за зирам и, по-специално допълнения I и II към него, така както са приети окончателно на 4 юли 2003 г. от Комитета по хранителната верига и здравето на животните. В тази обща оценка: държавите-членки следва да обърнат специално внимание на защитата на членестоногите и на нецелевите водни организми. Ако е необходимо, следва да бъдат предприети мерки, които целят намаляване на риска,държавите-членки следва да наблюдават остра експозиция от хранителен произход на потребителите от гледна точка на бъдещо преразглеждане на максимално допустимите граници на остатъчни вещества. |[1] Допълнителните подробности относно идентичността и спецификацията на активното вещество са предоставени в доклада за преглед."--------------------------------------------------